Lav et referat af nedenstående tekst:

Tekst:
For det edb-system, der skal overføre recepter fra læge til apotek, er langt fra stabilt. -Bare i juni har vi haft nedbrud i en eller flere timer d. 26., d. 20., d. 18., d. 13., d. 11. - og d. 4. juni var systemet nede hele dagen, siger Finn Ossian, der er apoteker på Storvorde- Sejlflod Apotek og formand for de nordjyske apotekere. Samtlige landets apoteker er ramt af problemet, der har stået på i seks måneder. - Kunderne er meget kritiske og skuffede over det her, siger Finn Ossian. For de fleste kunder er ventetiden bare irriterende. Men for andre betyder det noget at få medicinen hurtigt. - Lad og for eksempel tage en patient, der skal have antibiotika. Her kan det forlænge sygeperioden og give mere fravær fra arbejdspladsen og er dermed et stort samfundsproblem, siger Finn Ossian. - Jeg har en dreng, der er astmatiker. Og så det et stort problem, hvis vi ikke kan få hans medicin, siger Susanne Borup fra Mou. Ansvaret for systemet ligger hos Lægemiddelstyrelsen, der i dag kun ville svare på e-mail. - Det er meget vigtigt for os, at recepterne kommer frem til tiden. Derfor har vi allerede taget fat i receptserverens it-leverandører for at få forbedret kapaciteten, arbejdsgangene og supporten, skriver Lægemiddelstyrelsens kommunikationschef. I mellemtiden har flere kunder fundet ud af, at lægerne har en god gammeldags løsning. - Jeg har fået en papirrecept, fordi jeg flere gange har været ude for, at den elektroniske recept ikke er kommet, fortæller Susanne Borup.

Referat:
Kunderne på apotekerne risikerer at vente i timevis på deres medicin. Lægemiddelstyrelsens edb-system bryder nemlig ned flere gange om ugen.